**คู่มือสำหรับประชาชน : การจดทะเบียนสมรส กรณีนอกสำนักทะเบียน**

**หน่วยงานที่ให้บริการ :** ฝ่ายทะเบียนสำนักงานเขตบางเขนกรุงเทพมหานคร

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

ผู้ร้องประสงค์จะขอให้นายทะเบียนออกไปจดทะเบียนสมรสนอกสำนักทะเบียนในเขตอำนาจของนายทะเบียนได้ โดยยื่นคำร้องต่อนายทะเบียน ณ ฝ่ายทะเบียน สำนักงานเขตที่สถานที่จดทะเบียนสมรสนั้นตั้งอยู่และคำร้องต้องระบุว่าจะให้นายทะเบียนออกไปจดทะเบียนสมรสในวัน เวลา สถานที่ใด ซึ่งผู้ร้องต้องจัดพาหนะรับส่ง หรือจ่ายค่าพาหนะให้กับนายทะเบียนตามสมควร  
  
คุณสมบัติของผู้ที่จะจดทะเบีนยสมรส  
  
1. ชายและหญิงมีอายุครบ 17 ปีบริบูรณ์ กรณีมีเหตุอันสมควร ศาลอาจอนุญาตให้ทำการสมรสก่อนที่ชายและหญิงมีอายุครบ 17ปีบริบูรณ์ได้  
  
2. ชายหรือหญิงไม่เป็นบุคคลวิกลจริตหรือเป็นบุคคลซึ่งศาลสั่งให้เป็นคนไร้ความสามารถ  
  
3. ชายหญิงไม่เป็นญาติสืบสายโลหิตโดยตรงขึ้นไปหรือลงมา ไม่เป็นพี่น้องร่วมบิดามารดา หรือร่วมแต่บิดาหรือมารดา  
  
4.ผู้รับบุตรบุญธรรมและบุตรบุญธรรมจะสมรสกันไม่ได้  
  
5. ชายหรือหญิงจะสมรสในขณะที่ตนมีคู่สมรสอยู่ไม่ได้  
  
6. หญิงหม้ายจะสมรสใหม่ได้ต่อเมื่อการสมรสครั้งก่อนสิ้นสุดไปแล้วเป็นเวลาไม่น้อยกว่า 310 วัน เว้นแต่  
  
6.1 คลอดบุตรแล้วในระหว่างนั้น  
  
6.2 สมรสกับคู่สมรสเดิม  
  
6.3 มีใบรับรองแพทย์ประกาศนียบัตรหรือปริญญาซึ่งเป็นผู้ประกอบการรักษาโรคในสาขาเวชกรรมได้ตามกฎหมายว่ามิได้ตั้งครรภ์  
  
6.4 มีคำสั่งของศาลให้สมรสได้  
  
7. ผู้เยาว์จะทำการสมรสต้องได้รับความยินยอมจากผู้มีอำนาจให้ความยินยอมได้ตามกฎหมาย  
  
8. ชายและหญิงแสดงการยินยอมเป็นสามีภรรยากันโดยเปิดเผยต่อหน้านายทะเบียน  
  
หมายเหตุ  
  
1) ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว  
  
2) กรณีคำขอหรือเอกสารหลักฐานไม่ครบถ้วน/หรือมีความบกพร่องไม่สมบูรณ์ เป็นเหตุไม่ให้สามารถพิจารณาได้เจ้าหน้าที่จะจัดทำบันทึกความบกพร่องของรายการเอกสารหรือเอกสารหลักฐานที่ยื่นเพิ่มเติม โดยผู้ยื่นคำขอจะต้องดำเนินการแก้ไขและ/หรือยื่นเอกสารเพิ่มเติมภายในระยะเวลากำหนดในบันทึกดังกล่าว มิเช่นนั้นจะถือว่าผู้ยื่นคำขอละทิ้งคำขอ โดยเจ้าหน้าที่และผู้ยื่นคำขอหรือผู้ได้รับมอบอำนาจจะลงนามบันทึกดังกล่าว และจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจไว้เป็นหลักฐาน  
  
3) เจ้าหน้าที่จะแจ้งผลการพิจารณาให้ผู้ยื่นคำขอทราบภายใน 7 วัน นับแต่วันที่พิจารณาแล้วเสร็จ ตามมาตรา 10 แห่ง พ.ร.บ.การอำนวยความสะดวกในการพิจารณาอนุญาตของราชการ พ.ศ.2558

**ช่องทางการให้บริการ**

|  |  |
| --- | --- |
| **สถานที่ให้บริการ**  (หมายเหตุ: -)  ฝ่ายทะเบียน สำนักงานเขตบางเขน (เลขที่ 14 ถนนพหลโยธิน แขวงอนุสาวรีย์ เขตบางเขน กทม. 10220 โทร. 0 2521 0666 ต่อ 5859-5862)/ติดต่อด้วยตนเอง ณ หน่วยงาน/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:00 - 16:00 น. |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 90 นาที

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  รับคำร้อง และตรวจสอบความถูกต้องของหลักฐานและคุณสมบัติของผู้ร้อง ประกอบการพิจารณาอนุญาตการออกไปจดทะเบียนสมรสให้ผู้ร้อง  (หมายเหตุ: -) | 20 นาที | ฝ่ายทะเบียนสำนักงานเขตบางเขน |
| 2) | **การพิจารณา**  กรณีอนุญาต  \*\*\*การไปดำเนินการจดทะเบียนสมรส\*\*\*  - จัดทำเอกสารการจดทะเบียนสมรส - ผู้ร้องจัดพาหนะ หรือจ่ายค่าพาหนะตามสมควร ให้นายทะเบียนไปสถานที่จดทะเบียนสมรส - ผู้ร้อง พยาน นายทะเบียน ลงลายมือชื่อในเอกสารการจดทะเบียนสมรส - มอบใบสำคัญการสมรส กรณีไม่อนุญาต - แจ้งเหตุผลที่ไม่อาจดำเนินการได้และแจ้งสิทธิในการอุทธรณ์คำสั่งภายใน 15 วัน  (หมายเหตุ: (ไม่รวมระยะเวลารอคอยและเวลาเดินทางไปสถานที่จดทะเบียนสมรส)) | 70 นาที | ฝ่ายทะเบียนสำนักงานเขตบางเขน |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัว**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (อาทิ เช่น บัตรประจำตัวประชาชน ใบสำคัญประจำตัวคนต่างด้าว บัตรประจำตัวคนพิการ ฯลฯ) | - |
| 2) | **สำเนาทะเบียนบ้าน**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | - |
| 3) | **หนังสือให้ความยินยอม(กรณีผู้ร้องยังไม่บรรลุนิติภาวะและผู้มีอำนาจให้ความยินยอมไม่ได้มาด้วย)**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | - |
| 4) | **หลักฐานการหย่า (กรณีผู้ร้องเคยจดทะเบียนสมรส)หรือหลักฐานการตาย (กรณีคู่สมรสตาย)**  **ฉบับจริง** 1 ฉบับ  **สำเนา** 1 ฉบับ  **หมายเหตุ** - | - |
| 5) | **คำพิพากษาหรือคำสั่งศาลที่ให้จดทะเบียนสมรสและคำรับรองว่าถูกต้อง (กรณีมีคำพิพากษาหรือคำสั่งศาล)**  **ฉบับจริง** 1 ฉบับ  **สำเนา** 1 ฉบับ  **หมายเหตุ** - | - |
| 6) | **คำร้องขออนุญาตการต่างๆ**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | - |
| 7) | **พยาน 2 คน พร้อมบัตรประจำตัว**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ค่าธรรมเนียม**  (หมายเหตุ: (ให้เป็นไปตามกฎกระทรวงมหาดไทยออกตามความในพระราชบัญญัติจดทะเบียนครอบครัว พ.ศ.2478 แก้ไขเพิ่มเติม (ฉบับที่ 6) พ.ศ.2522 ข้อ 12)) | **ค่าธรรมเนียม** 200 บาท |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | ฝ่ายทะเบียน สำนักงานเขตบางเขน (เลขที่ 14 ถนนพหลโยธิน แขวงอนุสาวรีย์ เขตบางเขน กทม. 10220 โทร. 0 2521 0666 ต่อ 5859-5862)/ติดต่อด้วยตนเอง ณ หน่วยงาน  (หมายเหตุ: -) |
| 2) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | ตัวอย่างการกรอกคำร้อง  (หมายเหตุ: -) |
| 2) | แบบฟอร์มคำร้อง  (หมายเหตุ: -) |

**หมายเหตุ**

ที่ตั้ง/หมายเลขโทรศัพท์สำนักงานเขต 50 เขต  
  
http://203.155.220.230/info/Department/telephon/DistrictOffTel.asp

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: -

**เอกสารประกอบการพิจารณา : การจดทะเบียนสมรส กรณีนอกสำนักทะเบียน**

**หน่วยงานที่ให้บริการ :** ฝ่ายทะเบียนสำนักงานเขตบางเขนกรุงเทพมหานคร

**เอกสารประกอบการขออนุญาต**

|  | **รายการเอกสาร** | **ตัวจริง** | **สำเนา** | **เงื่อนไข** |  |
| --- | --- | --- | --- | --- | --- |
| 1 | **บัตรประจำตัว** | 1 | 0 | (อาทิ เช่น บัตรประจำตัวประชาชน ใบสำคัญประจำตัวคนต่างด้าว บัตรประจำตัวคนพิการ ฯลฯ) | 🞏 |
| 2 | **สำเนาทะเบียนบ้าน** | 1 | 0 | - | 🞏 |
| 3 | **หนังสือให้ความยินยอม(กรณีผู้ร้องยังไม่บรรลุนิติภาวะและผู้มีอำนาจให้ความยินยอมไม่ได้มาด้วย)** | 1 | 0 | - | 🞏 |
| 4 | **หลักฐานการหย่า (กรณีผู้ร้องเคยจดทะเบียนสมรส)หรือหลักฐานการตาย (กรณีคู่สมรสตาย)** | 1 | 1 | - | 🞏 |
| 5 | **คำพิพากษาหรือคำสั่งศาลที่ให้จดทะเบียนสมรสและคำรับรองว่าถูกต้อง (กรณีมีคำพิพากษาหรือคำสั่งศาล)** | 1 | 1 | - | 🞏 |
| 6 | **คำร้องขออนุญาตการต่างๆ** | 1 | 0 | - | 🞏 |
| 7 | **พยาน 2 คน พร้อมบัตรประจำตัว** | 1 | 0 | - | 🞏 |

**แบบฟอร์มคำขออนุญาต**

|  | **รายการเอกสาร** | **เงื่อนไข** |  |
| --- | --- | --- | --- |
| 1 | **ตัวอย่างการกรอกคำร้อง** | - | 🞏 |
| 2 | **แบบฟอร์มคำร้อง** | - | 🞏 |